stanford-oval/wikipedia huggingface dataset:
Lal Krishna Advani
Aiheesta muualla

Kuvia tai muita tiedostoja aiheesta Lal Krishna Advani Wikimedia Commonsissa
Intian parlamentin alahuoneen profiili (arkistoitu)
Intian kansanpuolueen kuvaus L. K. Advanista (Arkistoitu – Internet Archive)
Lakéreia

| Lakéreia Λακέρεια |
| --- | --- |
 Kunnallisyksikön sijainti
 Lakéreia
 Koordinaatit: 39°41′N, 22°38′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Agiá
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  220203
Väkiluku (2011):  1 481
Aikavyöhyke:  UTC+2
 – Kesäaika:  UTC+3
Rekisterikilpi:  RI
Infobox OKVirheellinen NIMI-arvo: 
Lakéreia (kreik. Λακέρεια; myös Lakéria; virallisesti Δημοτική Ενότητα Λακέρειας, Dimotikí Enótita Lakéreias) on yksi Agián kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 1 481 (vuonna 2011).
Lakéreian kunnallisyksikkö käsittää Agián kunnan länsiosan. Sen suurin asutus on Káto Amygdalín kylä. Lakéreia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agián kuntaan yhdessä Evrymenéen ja Melívoian kanssa, jolloin se muuttui uuden kunnan kunnallisyksiköksi.
Kunnallisyksikön osat

Lakéreian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amygdalí | Amygdalí | 8 |
| Amygdalí | Káto Amygdalí | 352 |
| Anatolí | Anatolí | 265 |
| Anatolí | Tsaïri | 0 |
| Dímitra | Dímitra | 315 |
| Kastrí | Kastrí | 207 |
| Kastrí | Neochóri | 41 |
| Marmaríni | Marmaríni | 293 |
Yhteensä: 1 481
Lauri J. Toivonen

Lauri Johannes (Sikstuksenpoika) Toivonen (21. marraskuuta 1888 Ruokolahti – 6. toukokuuta 1969 Tampere) oli suomalainen fantasiakirjailija. Hän oli Hämeessä ja Laatokan Karjalassa kasvanut ja myöhemmin Tampereella asunut kansakoulun lämmittäjä ja entinen merimies.
Toivosen vuonna 1933 ilmestynyt seikkailuromaani Uponnut maa kertoi Tyynellä valtamerellä sijainneesta tarunomaisesta korkealle kehittyneestä Mu-maasta, joka upposi suuressa luonnonmullistuksessa mereen Atlantis-mantereen tavoin. Romaanin kertoja lähtee muutamien toveriensa kanssa laivalla etsimään tätä maata ja he purjehtivat Helsingistä Englannin kautta ja edelleen Panaman kanavan läpi Pääsiäisaarelle. Romaanin kertoja uskoo Pääsiäissaaren olevan kuvapatsaineen muinaisen Mu-maan merenpinnan yläpuolelle jäänyt pieni jäännös. Retkikunta löytää saarelta eräästä luolasta maljakon, joka sisältää vanhaa kirjoitusta täynnä olevia ohuita hopealevyjä.
Hopealevyt on kirjoittanut ja luolaan tallentanut eräs Mu-maan tuhosta henkiinjäänyt ylimmäisen papin Eknon poika Minos, joka purjehtii muiden tuhosta henkiinjääneiden kanssa Välimerelle ja perustaa Kreetan saarelle uuden minolaisen kultturin. Hopealevyjen sisältämä kertomus alkaa siitä kun Minos karkaa Ra-jumalan temppelistä yhdessä pyhän papittaren Ilamin kanssa ja kertomus päättyy Mu-maan tuhoon.
Toivonen työskenteli lämmittäjänä ja vahtimestarina Tampereella Aleksanterin kansakoulussa. Toivosen puoliso oli Susanna Fransin (Sanni Fransiina) Toivonen (1891–1964). Toivosen isä oli Juha Sikstus Toivonen. Lauri Toivonen oli käynyt kansakoulun ja siirtyi vuonna 1905 synnyinseudultaan Ruokolahdelta Urjalan ja Kylmäkosken kautta Jaakkimaan Kurenrantaan, jossa toimi koneenkäyttäjänä. Hän muutti vuonna 1912 Tampereelle ja sieltä Helsinkiin avioituen siellä ensimmäisen puolisonsa Aino Amanda Mäkipään kanssa vuonna 1915. Helsingistä Toivonen palasi Karjalaan Sortavalan maalaiskuntaan Läskelään samana vuonna 1915 toimien siellä lämmittäjänä. Läskelästä Toivonen muutti puolisonsa kanssa Hämeenkyröön vuonna 1917.
Asuessaan Laatokan Karjalassa Toivonen kirjoitti nimimerkillä Kullervo useita tarunomaisia kertomuksia, muun muassa asuinseudultaan Karjalassa. Toivonen oli myös yksi kirjoittajista Suomalaisen Kustannus-osakeyhtiö Kansan vuonna 1911 kustantamassa teoksessa Poikien kirja matkakuvauksellaan Käynti Valamossa.
Teoksia

Uponnut maa : historiallinen romaani Etelämereltä. WSOY 1933
nimimerkillä Kullervo
Annanriutta : kertomus Karjalasta. Isak Julin, Tampere 1908
Hiidenlinna. Isak Julin, Tampere 1908
Miestappo-luodon taru : romantillinen kertomus. W. Toivonen, Tampere 1908
Erämaan lapsi : kertomus neljännentoista sataluvun alkuvuosilta. Isak Julin, Tampere 1909
Kellosalmen taru : kertomus isonvihan ajoilta. Isak Julin, Tampere 1909
Leningradin eläintarha

| Leningradin eläintarha |
| --- | --- |

Sijainti:  Pietari, Venäjä
Perustettu:  1865
Eläinlajeja:  410
Organisaatio
Aiheesta muualla
Verkkosivut
Leningradin eläintarha on eläintarha Pietarin kaupungissa Venäjällä. Sen perustivat Sofia ja Julius Gerhardt vuonna 1865. Eläintarhan nimeä vaihdettiin muutamaan otteeseen, kunnes vuonna 1952 alettiin käyttää nykyistä nimeä, joka on edelleen käytössä kunnianosoituksena työntekijöille, jotka pelastivat eläimiä Leningradin piirityksen aikana. Virtahepo nimeltä Kaunotar (ven. Красавица) selvisi piirityksestä hengissä ja siitä tuli Leningradin vastarinnan symboli.
Nykyisin eläintarhassa on yli 600 eri lajia, muun muassa jääkarhuja. Jääkarhu on kuvattuna eläintarhan tunnuksessa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Leonardo Bertagnolli

| Leonardo Bertagnolli |
| --- | --- |

Henkilötiedot
Syntynyt: 8. tammikuuta 1978 (ikä 46)
Kansalaisuus:   Italia
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2002–2004 2005–2006 2007–2008 2009 2009 2010 2011–2012:  Saeco Cofidis Liquigas Amica Chips-Knauf Serramenti PVC Diquigiovanni Androni Giocattoli Lampre-ISD
Suurimmat voitot
 Clásica de San Sebastián 2007   Espanjan ympäriajo, etappi 2005 Italian ympäriajo, etappi 2009 Tirreno-Adriatico, etappi 2006 
 Tiedot päivitetty: 8. tammikuuta 2014 
Leonardo Bertagnolli (s. 8. tammikuuta 1978 Trento) on italialainen maantiepyöräilijä, Clásica de San Sebastiánin voittaja.
Bertagnolli ajoi vuonna 2002 alkaneen ammattilaisuransa kolme ensimmäistä kautta Saeco-tallissa. Hän voitti vuonna 2004 kilpailut Coppa Placci, Coppa Agostoni ja Trofeo Dell'Etna. Vuonna 2005 hän voitti, Cofidista edustaessaan, Espanjan ympäriajon toisen etapin sekä Tour de Limousin -kilpailun kolmannen osuuden. Seuraavana vuonna hän oli paras Tirreno-Adriaticon kuudennella etapilla ja sijoittui kokonaiskilpailussa kuudenneksi; lisäksi hän voitti Tour du Haut Vaur -kilpailun.
Vuoden 2007 alussa Bertagnolli siirtyi Liquigas-talliin. Hän voitti 4. elokuuta Clásica de San Sebastián -kilpailun voitettuaan loppukirissä irtiottokumppaninsa Juan Manuel Garaten, joka avasi kirin, mutta joutui päästämään Bertagnollin ohitseen viimeisillä kymmenillä metreillä . Kaksi viikkoa myöhemmin hän sijoittui neljänneksi Saksan ympäriajossa  ja voitti lokakuussa Memorial Cimurri -kilpailun.
Vuonna 2008 Bertagnolli voitti yhden päivän kilpailut Intaka Tech Worlds View Challenge 2, Trofeo Melinda ja GP Città di Camaiore sekä sijoittui toiseksi Tre Valli Varesine -ajossa. Lisäksi hän voitti Saksan ympäriajon kolmannen etapin.
Bertagnolli edusti alkukauden 2009 Amica Chips-Knauf-joukkuetta, kunnes siirtyi toukokuun alkupuolella Serramenti PVC Diquigiovanni -joukkueeseen ja voitti samassa kuussa Italian ympäriajon 15. etapin. Itävallan ympäriajossa 2009 hän voitti mäkikirikilpailun ja Brixia Tour -kilpailussa toisen etapin.
Kauden 2010 alusta tallin nimeksi vaihtui Androni Giocattoli. Saman vuoden heinäkuussa Bertagnolli voitti Itävallan ympäriajon kolmannen etapin. Lokakuisessa Giro del Piemonte -kilpailussa hän oli toinen.
Bertagnolli edusti Lampre-ISD-tallia kaudesta 2011 lähtien. Kesäkuussa 2012 hän ilmoitti lopettavansa uransa. Muutamaa päivää myöhemmin paljastui, että UCI oli aloittanut tutkimukset koskien hänen biologisen dopingpassinsa poikkeavia veriarvoja. Hän sai kahden vuoden ja 10 kuukauden kilpailukiellon ja kaikki hänen tuloksensa aikavälillä 1.1.2003–18.5.2011 hylättiin.
Lal Bahadur Shastri

| Lal Bahadur Shastri> लालबहादुर शास्त्री |
| --- | --- |

Intian pääministeri
 9. kesäkuuta 1964 – 11. tammikuuta 1966  
Presidentti:  Sarvepalli Radhakrishnan
Edeltäjä:  Jawaharlal Nehru
Seuraaja:  Indira Gandhi
Henkilötiedot
Syntynyt: 2. lokakuuta 1904 Mughalsarai, Uttar Pradesh, Brittiläinen Intia
Kuollut: 11. tammikuuta 1966 (61 vuotta) Taškent, Uzbekistanin neuvostotasavalta, Neuvostoliitto
Ammatti:  akateemikko
Tiedot
Puolue:  Intian kongressipuolue
Uskonto:  hindulaisuus
Lal Bahadur Shastri (hindiksi लालबहादुर शास्त्री, Lālbahādur Śāstrī, 2. lokakuuta 1904 Mughalsarai – 11. tammikuuta 1966) oli intialainen poliitikko ja pääministeri vuosina 1964–1966. Hän osallistui merkittävällä panoksella Intian itsenäisyyskamppailuun.
Lal Bahadur syntyi Mughalsaraissa United Provincessa (nyk. Uttar Pradesh) ja osallistui Mahatma Gandhin väkivallattomaan vastarintaan vuonna 1921. Hän opiskeli Kashissa ja sai vuonna 1926 Shastrin oppiarvon, josta tuli hänen lisänimensä. Shastri oli yhdeksän vuotta vankilassa, suurimman osa niistä osallistuessaan Satyagraha-liikkeeseen vuonna 1940.
Intian itsenäistyttyä hän oli sisäministerinä Uttar Pradeshissa.. Vuonna 1951 Shastri valittiin Lok Sabhan pääsihteeriksi. Hän oli rautateiden ministerinä, mutta erosi rautatieonnettomuuden jälkeen. Vaalien jälkeen hän pääsi liikenneministeriksi ja  sisäministeriksi vuonna 1961.
Shastri toimi varapääministerinä Jawaharlal Nehrun sairauden aikana. Nehrun kuoltua toukokuussa 1964 Shastrista tuli kompromissiehdokkaana Intian pääministeri 9. kesäkuuta 1964. Hän oli nehrulainen sosialisti, ja kelpasi myös niille, joille konservatiivis-oikeistolainen Morarji Desai oli huonompi vaihtoehto.
Shastrin pääongelma oli Pakistan. Pakistan lähetti sotavoimia Kutchin niemimaalle elokuussa 1965. Britannian pääministerin taivuttelemana Pakistan suostui kymmenykseen alueesta, josta he olivat aluksi vaatineet puolta.
Syyskuussa 1965 Pakistanin joukot kuitenkin hyökkäsivät uudelleen, nyt Kashmirin alueen vuoksi. Pakistanilaiset toivoivat vallankaappausta Intiassa. Shastri lähetti kuitenkin joukot hyökkäykseen ja Punjabissa käytiin kiivasta panssarisotaa. Pakistanilaiset valtasivat joitain alueita, mutta Intia sai Haji Pirin Kashmirissa ja Lahoren tykistönsä kantaman päähän. Aselevon yhteydessä Shastrista tuli kansallissankari.
Shastri ja Pakistanin presidentti Mohammad Ajub Khan osallistuivat Neuvostoliiton Aleksei Kosyginin järjestämään kokoukseen Taškentissa tammikuussa 1966. Shastri solmi rauhan Pakistanin kanssa 10. tammikuuta 1966, mutta kuoli sydänkohtaukseen seuraavana päivänä.
Aiheesta muualla

Shri Lal Bahadur Shastri Prime Ministers of India
Intian pääministerit
Nehru
Nanda
Shastri
I. Gandhi
Desai
C. C. Singh
R. Gandhi
V. P. Singh
Shekhar
Rao
Vajpayee
Gowda
Gujral
M. Singh
Modi
Let's Get Loud (Suntriben kappale)

|  Let's Get Loud |
| --- | --- |

Kappaleen tiedot
Esittäjä(t):  Suntribe
Tyylilaji:  pop
Säveltäjä(t):  Sven Lõhmus
Sanoittaja(t):  Sven Lõhmus
Euroviisutiedot
Vuosi:  2005
Maa:  Viro
Kieli:  englanti
Sijoitus semifinaalissa:  20.
Pisteet semifinaalissa:  31
Sanat:  sanoitus
Let's Get Loud on Suntriben esittämä kappale, jolla se edusti Viroa vuoden 2005 Eurovision laulukilpailussa Ukrainan Kiovassa.
Kappale kilpaili Euroviisujen semifinaalissa, jossa se sijoittui 25 maan joukosta sijalle 20. ja täten karsiutui finaalista.
Kämpjärvi

| Kämpjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°07′27″N, 25°16′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  Kukkaroja 
Järvinumero:  35.836.1.002
Mittaustietoja
Pinnankorkeus:  155,9 m  
Rantaviiva:  0,426 km  
Pinta-ala:  1,047 ha  
 fiKämpjärvi 
Kämpjärvi  tai Kukkarjärvi  on Päijät-Hämeessä Asikkalassa Selkämaan kylän lähellä sijaitseva järvi.
Maantietoa

Järven pinta-ala on 1,0 hehtaaria ja se on 150 metriä pitkä ja 150 metriä leveä. Se on pieni metsäjärvi aivan seututie 317 vieressä. Sen rantaviivan pituus on 450 metriä ja puolet rannoista ovat suota. Järven ympäristössä on kiinteää asutusta ja pari vapaa-ajan asuntoa.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Mustajoen valuma-alueeseen, johon järvi kuuluu. Järven vedenpinnan korkeus on 155,9 metriä mpy. Järvestä laskee Kukkaroja, joka yhtyy peltoaukealla Koskurinjokeen, jonka nimi on alempana Vähäjoki ennen yhtymistään Isojokeen. Sen jälkeen sitä kutsutaan Mustajoeksi, joka laskee Pääjärveen.
Lesznon voivodikunta

Lesznon voivodikunnan sijainti Puolan kartalla.
Lesznon voivodikunta (puol. województwo leszczyńskie) oli 1975–1998 yksi Puolan 49 voivodikunnasta. Sen hallintokeskus oli Leszno. Lesznon voivodikunnan alue jaettiin vuoden 1999 hallintouudistuksessa nykyisille Ison-Puolan, Ala-Sleesian ja Lubuszin voivodikunnille.
Lahti 2001

| Lahti 2001 |
| --- | --- |
Tyyli:  tositapahtumiin perustuva draama
Luoja(t):  Ilkka Hynninen Riku Suokas
Pääosissa:  Mikko Leppilampi Pertti Sveholm Tobias Zilliacus Johannes Holopainen Marc Gassot Jon-Jon Geitel Kai Vaine Minka Kuustonen Veslemøy Mørkrid
Alkuperäiskieli:  suomi
Verkko:  Ruutu
Esitetty:  2. – 30. marraskuuta 2023
Tuotantokausia:  1
Jaksoja:  6
Tuotanto
Vastaava(t) tuottaja(t):  Sara Norberg Eero Hietala Lasse Koskinen
Ohjaaja(t):  Lauri Nurkse Riku Suokas
Käsikirjoittaja(t):  Riku Suokas Heikki Syrjä
Tuotantoyhtiö(t):  Take Two Studios Aurora Studios
Aiheesta muualla
IMDb
Elonet
Lahti 2001 on suomalainen syksyllä 2023 Ruutu-suoratoistopalvelussa ilmestynyt tositapahtumiin perustuva draamasarja. Sarja kertoo Lahden vuoden 2001 MM-hiihtojen dopingskandaalista, jossa kuusi suomalaista maajoukkuehiihtäjää kärähti kotikisoissa Hemohes-dopingaineen käytöstä. Sarjan ohjaajina ovat Lauri Nurkse ja Riku Suokas sekä käsikirjoittajina Suokas ja Heikki Syrjä.
Rooleissa

| 0 | 1 | 2 |
| --- | --- | --- |
|  Mikko Leppilampi  | … |  Eero Järvinen   |
|  Pertti Sveholm  | … |  Paavo M. Petäjä   |
|  Tobias Zilliacus  | … |  Kari-Pekka Kyrö   |
|  Johannes Holopainen  | … |  Mika Myllylä   |
|  Marc Gassot  | … |  Harri Kirvesniemi   |
|  Jon-Jon Geitel  | … |  Jari Isometsä   |
|  Kai Vaine  | … |  Janne Immonen   |
|  Minka Kuustonen  | … |  Virpi Kuitunen   |
|  Veslemøy Mørkrid  | … |  Therese Jensen   |
|  Tuuli Mattila  | … |  Johanna Isometsä   |
|  Janne Reinikainen  | … |  Tapio Suominen   |
|  Simo Routarinne  | … |  Bror-Erik Wallenius   |
Aiheesta muualla

Minka Kuustonen muistaa surun ilmapiirin: Lahti 2001 -sarja on yritys ymmärtää, miksi suomalaiset ajautuivat valheisiin ja vääryyteen, Yle / Teemu Kammonen ja Petri Niemi, 7.3.2023
Tämä norjalaislääkäri leimattiin suomalaisten käräyttäjäksi Lahden dopingskandaalissa – hämmästelee uutta tv-sarjaa: ”Valhe jäänyt elämään”, Yle / Pekka Holopainen, 13.11.2023
Laskujärjestys

Laskujärjestys on sopimus järjestyksestä, jossa matemaattisen lausekkeen laskutoimitukset tehdään. Normaalissa kouluaritmetiikassa noudatetaan seuraavia sääntöjä:
Ensimmäiseksi lausekkeesta lasketaan kaikki laskut sulkeiden sisällä.
Toiseksi lasketaan potenssiin korotukset ja juurenotot.
Kolmanneksi lasketaan kerto- ja jakolaskut vasemmalta oikealle.
Viimeiseksi lasketaan yhteen- ja vähennyslaskut vasemmalta oikealle.
Sulkeiden sisällä olevista laskuista on huomattava, että niihin pätevät nämä kaikki samat laskujärjestyssäännöt.
Seuraavissa vaiheittaisissa esimerkeissä on korostettu kulloinenkin vaihe lihavoinnilla.
Esimerkkilasku:
Esimerkkilasku 2:
Esimerkkilasku 3:
Esimerkkilasku 4, joka havainnollistaa samojen laskujärjestyssääntöjen soveltamista myös sulkeiden sisällä oleviin laskuihin:
Myös muita laskujen merkintätapoja on, esimerkiksi käänteinen puolalainen notaatio, jota noudatetaan joissain taskulaskimissa. Siinäkin kuitenkin potenssi-, kerto- ja jako- sekä yhteen- ja vähennyslaskut tulevat suoritetuiksi niin, että noudattavat samaa keskinäistä järjestystä kuin edellä ja matemaattinen lopputulos on sama.
Lesčiai

Lesčiai
Lesčiai on nykyiseen Raseiņin kunnallispiiriin kuuluva kunnan osa, kylä, jossa on Raseiņin kunnallispiiriin vanhin puinen kirkko, Lesčiain Pyhän Kaitselmuksen kirkko, joka on maalattu keltaiseksi ja joka näkyy Vilnan-Klaipėdan valtatien pohjoispuolella kantatie 196:n varrella.
Kirkko on rakennettu Yhdysvalloista palanneen suvun varoilla 1800-luvun alkuvuosikymmenillä, mahdollisesti 1830. Toisen tiedon mukaan ensimmäinen kirkko rakennettiin jo 1789  Kirkkoon on mahdollista tutustua paikallisten avulla, vaikka se ei ole turistikohde. Avaimenhaltija asuu kirkon vieressä.
Lesčiain Pyhän Kaitselmuksen kirkko
Alue on maaseutua ja siellä on ollut 400 lypsylehmän kolhoosi, jossa on ollut 140 työntekijää. Liettuan tasavallan itsenäistyttyä maat palautettiin niiden aikaisemmille omistajasuvuille. Alueella on jonkin verran nykyisen Euroopan unionin maatalouspolitiikan kannalta pienehköjä noin 20 lypsylehmän maatiloja. Enimmäkseen alueella kuitenkin harjoitetaan joko viljanviljelyä omalla maalla tai naapureilta vuokratuilla mailla. Kolhoosin rakennuksia ei käytetä enää, vaan suuri osa, mm. navetta, on tuhoutunut yksityistämisen aikana rakennustarvikkeiden ottamisen. Kylän kulttuuritalosta tuli pankki, joka ajautui vararikkoon, minkä jälkeen myös kulttuuritalo meni rakennustarvikkeiden uuskäyttöön.
Kirkon lisäksi toinen yleisessä käytössä oleva rakennus on osuuskauppa.
Lars Lagerbäck

| 0 | 1 | 2 |
| --- | --- | --- |

Henkilötiedot
Koko nimi: Lars Edvin Lagerbäck
Syntymäaika: 16. heinäkuuta 1948 (ikä 76)
Syntymäpaikka: Katrineholm, Södermanland, Ruotsi
Lempinimi: Lasse Lager
Seura
Seura: avoin
Tehtävä: Päävalmentaja
Seurat
| Vuodet | Seura | O (M) |
| 1960–1969 1970–1974 |  Cimonäs IK   Alby FF |  |
Valmennusura
1977–1982 1983–1985 1987–1989 1990–1995 1994–1997 1996–1997 1998–1999 2000–2009 2010  2011–2016 2017–2020:  Kilafors IF   Arbrå IK   Hudiksvalls ABK   Ruotsin juniorit  Ruotsi U21   Ruotsi B   Ruotsi (apuv.)   Ruotsi  Nigeria   Islanti   Norja
Lars Lagerbäck (s. 16. heinäkuuta 1948) on ruotsalainen jalkapallovalmentaja.
Saavutukset

Vuoden valmentaja Ruotsissa: 2016
MM-kilpailut
2.kierros: 2002, 2006
1.kierros: 2010
EM-kilpailut
Puolivälierät: 2004, 2016
1.kierros: 2008
Kääpiöhuitti

| Kääpiöhuitti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Pikkuhuitit Zapornia
Laji::  pusilla
Kaksiosainen nimi
 Zapornia pusilla  (Pallas, 1776) 

Katso myös
   Kääpiöhuitti Wikispeciesissä   Kääpiöhuitti Commonsissa 
Infobox OKNimi-testi OKIUCN-testi OK: 
Kääpiöhuitin muna.
Kääpiöhuitti.
Kääpiöhuitti (Zapornia pusilla) on hyvin pieni rantakana, pienempi kuin pikkuhuitti. Se on Suomessa harvinainen vierailija ja täysin rauhoitettu.
Koko ja ulkonäkö

Kääpiöhuitti on pikkuhuitin näköinen, mutta vain 16–18 cm pitkä, kun pikkuhuitti on pari senttiä isompi. Vatsapuoli on vaalea, selkäpuoli tumma, naaraan rinta on ruskeansävyinen, koiraan harmaampi. Koirailla ja nuorilla on ruskeassa selässään valkeita pilkkuja.
Levinneisyys

Kääpiöhuitti pesii Itä-Euroopassa ja Aasiassa. Se on muuttolintu ja talvehtii Afrikassa ja Kaakkois-Aasiassa. Suomessa lajia nähtiin 11 kertaa vuosina 1981–2003 - siis keskimäärin joka toinen vuosi.
Elinympäristö

Kääpiöhuitti on kosteikkojen laji.
Lisääntyminen

Kääpiöhuitti pysyy pesimäaikana ihmisen näkymättömissä, ja tekee tyypillisesti 4–8 munaa.
Ravinto

Kääpiöhuitti syö hyönteisiä matalasta rantavedestä, ja etsii niitä näköhavaintojensa avulla.
Aiheesta muualla

Kääpiöhuitti Lintukuva-verkkopalvelussa
Lahti Big Band

Lahti Big Band on lahtelainen big band -orkesteri. Yhtyeen repertuaariin kuuluu muun muassa hittejä Glenn Milleriltä, Benny Goodmanilta, Tommy Dorseyltä ja Artie Shaw'lta.
Lahti Big Band keikkailee noin 20 kertaa vuodessa, etupäässä kotimaassa. Etäisimmät konsertit ovat olleet Japanissa ja Yhdysvalloissa.
Historiaa

Orkesterin perustivat pasunisti Eero Rämö ja Harjulan kansalaisopiston rehtori Eero Toukonen. Toukonen käynnisti kansalaisopistossa big band -piirin.
Lahti Big Band kokoontui ensimmäisen kerran syksyllä 1984. Ensimmäinen esiintyminen oli Harjulan kansalaisopiston kevätjuhlassa toukokuussa 1985. Noin vuoden kuluttua aloittamisesta orkesteri otti nimekseen Lahti Big Band, kotikaupunkinsa mukaan. Orkesterin pitkäaikaiseksi kapellimestariksi tuli saksofonisti-klarinetisti Martti "Mara" Peippo, joka johti orkesteria sen perustamisesta lähtien.
Parin vuoden ikäisenä orkesteri sai solistikseen paikallisen blues-taiteilijan Pentti "Baby Boy" Varhaman. Samaan aikaan ohjelmistoon tuli myös Martti Peipon omaa tuotantoa.
Vuonna 1989 Lahti Big Band ry järjesti ensimmäisen Lahden Jazztori -tapahtuman. Keskustaan pystytettiin teltta, jossa soitettiin jazzia ja myytiin muun muassa olutta. Yhdeksänpäiväinen tapahtuma on sittemmin järjestetty vuosittain.
Antti Muukkonen alkoi laulaa Lahti Big Bandissa 1995 ja Elina Pakkanen (o.s. Kivirinne) 1995. Sittemmin on ryhmään 1940-luvun alun tyyliin liittynyt pieni lauluryhmä. Myöhemmin vakituisiksi laulusolisteiksi tulivat Laura Peltoniemi, Kati Solehmainen ja Riku Rokkanen. Solehmainen sai kuitenkin pian kiinnityksen Kotkan kaupunginteatteriin ja Rokkanen muutti Lontooseen. Uudeksi miessolistiksi nousi monilahjakkuus Tarmo Valmela ja naissolistiksi löytyi nuori lupaus Suvi Halinen. Elina, Laura ja Suvi muodostavat laulutrion, joka esittää The Andrews Sisters -ohjelmistoa.
Orkesterin soitin- ja äänentoistokalusto on myös tyylikauden mukaista. Komppikitarana on Gibson L-7 vuodelta 1940 ja rumpusettinä on aito Slingerlandin Radio King 1940-luvun alusta. Keikkatilanteessa käytetään vain yhtä mikrofonia, etupäässä laulun vahvistamiseen.
Nykyisin Lahti Big Band soittaa pääasiallisesti uudempaa big band -musiikkia ja pyrkii tekemään yhteistyötä myös muiden lahtelaisten musiikintekijöiden kanssa. Orkesterin kapellimestarina toimii Erno Tiittanen.
Aiheesta muualla

Lahti Big Bandin kotisivut
Meteli.net: Lahti Big Band
Las Animasin piirikunta

Las Animasin piirikunta (engl. Las Animas County) on Yhdysvaltojen Coloradon osavaltiossa sijaitseva piirikunta. Sen väkiluku oli 14 506 vuonna 2019. Piirikunnan hallintokeskus on Trinidadin kaupunki. Piirikunta on perustettu 9. helmikuuta 1866.
Aiheesta muualla

Kuvia tai muita tiedostoja aiheesta Las Animasin piirikunta Wikimedia Commonsissa
Kvassiakasvit

| Kvassiakasvit |
| --- | --- |
 Surinaminkvassia (Quassia amara)
Tieteellinen luokittelu
Domeeni::  Aitotumaiset, Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Kvassiakasvit Simaroubaceae  DC.
Synonyymit
 Ailanthaceae J.Agardh  Castelaceae J.Agardh  Holacanthaceae Jadin, nom. inval.  Leitneriaceae Benth. & J.D.Hooker  Soulameaceae Pfeiffer 
Katso myös
   Kvassiakasvit Wikispeciesissä   Kvassiakasvit Commonsissa 
Infobox OKNimi-testi OK: 
Kvassiakasvit (Simaroubaceae) on kaksisirkkaisten kukkivien kasvien heimo. Heimon lajit ovat lähinnä trooppisen ilmastovyöhykkeen pensaita ja puita.
Tuntomerkit

Kaikki kvassiakasvit ovat puuvartisia, pieniä tai keskisuuria puita tai pensaita. Kukat ovat yleensä pieniä, alle senttimetrin halkaisijaltaan ja kasvavat usein suurissa kukinnoissa. Heimon kasvit ovat yksikotisia; kukat ovat lajista riippuen yksi- tai kaksineuvoisia. Kukissa on verho- ja terälehtiä yleensä 4–6, joillain lajeilla tosin 3 tai 8. Hedelmä on tyypiltään lohkohedelmä, joskin sen osat voivat olla luumarjamaisia.
Levinneisyys

Heimon kasvit ovat enimmäkseen trooppisia ja subtrooppisia, joskin jotkut lajit, tunnetuimpana jumaltenpuu, ovat lauhkean vyöhykkeen kasveja. Lajeja tunnetaan kaikilta mantereilta, paitsi Etelämantereelta.